
Beleid van Verskaffers
Die behoefte vir ‘n Beleid van Verskaffers is deur die Beheerliggaam geïdentifiseer, nadat dit ‘n ongeskrewe reël in die verlede was, maar met veranderinge oor tyd, raak die reël verlore.

Die besluit is geneem en genotuleer op 10 Oktober 2024.

Aankope vir die skool, skoolgeleenthede, sportdae en enige funksie of behoefte van die skool sal as volg geskied:

1. Binne die mandaat van die aankoper en volgens korrekte prosedure, soos voorgeskryf deur finansiële komitee/SBL/skoolhoof.

2. Plaaslike winkels en verskaffers, asook verskaffers wat die skoolfunksies en fondsinsamelings ondersteun in die groter area, word genader vir kwotasies of pryse.

3. Indien ‘n laer/beter prys verkrygbaar is buite hierdie groepering genoem in punt 2, word hul weer gekontak en gevra of hul die beter prys kan ewenaar.

4. Sover moontlik word ALLE aankope vir die skool en skoolfunksies in die plaaslike gemeenskap gedoen.
Rijk Tulbagh Skool word goed ondersteun in ons Tulbagh gemeenskap en daarom moet ‘n goeie verhouding met plaaslike besighede altyd in stand gehou word.

Dit is die plig van die Skoolhoof om seker te maak dat alle ouers en onderwysers wat verantwoordelik is vir tyd tot tyd aankope, hulself te vergewis van hierdie beleid.

